Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2021/C 90/10)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O ODOBRITVI STANDARDNE SPREMEMBE

„VIILE TIMIŞULUI“

PGI-RO-A0108-AM01

Datum obvestila: 16. december 2020

OPIS ODOBRENIH SPREMEMB IN RAZLOGI ZANJE

1. Vključitev novih glavnih sort vinske trte

Specifikacija proizvoda je dopolnjena z novimi glavnimi sortami vinske trte tămâioasă românească, traminer roz, viognier, cabernet franc, negru de drăgășani in alicante bouschet. Na območjih, na katerih rastejo te sorte, je bila vinska trta ponovno zasajena s programi, financiranimi z evropskimi sredstvi, pri čemer so bile na nekaterih zasajene domače sorte, ki imajo pri tej zaščiteni označbi izjemen aromatični potencial, zlasti zaradi vrste tal, in mednarodne sorte, ki so še posebno dobro prilagojene oblikovitosti položnih sončnih pobočij in planot s podnebjem, značilnim za mesece zrelosti pridelka.

Poleg tega se od leta 2013 uporablja vinski register za spremljanje sledljivosti vin, pridelanih iz sort vinske trte cabernet franc, negru de drăgășani, tămâioasă românească in traminer roz, ki imajo bogato aromatično paleto, čeprav v škodo kopičenja sladkorjev, in sicer z deležem alkohola, vsebnostjo skupnih kislin in hlapnih kislin ter vsebnostjo sladkorja in skupnega žveplovega dioksida.

Sprememba vpliva na poglavje IV specifikacije proizvoda in točko 7 enotnega dokumenta.

2. Pojasnilo glede pridobivanja mirnega vina

Besedilo opredelitve mirnega vina, ki se proizvaja z ZGO, je bilo preoblikovano, da se dodatno pojasni način pridobivanja tega vina.

Sprememba vpliva na poglavje I specifikacije proizvoda in ne vpliva na enotni dokument.

3. Sprememba razmejenega območja zaradi njegove razširitve

Z razmejenega geografskega območja je treba odstraniti vas Bencecu Mic, ki zaradi upravno-ozemeljske preureditve ne obstaja več pod tem imenom.

Poleg tega je razmejeno geografsko območje razširjeno na vas Jamu Mare v okrožju Timiș, ker so v tem kraju talne in podnebne razmere podobne razmeram v preostalem delu območja ZGO in ker leži nedaleč od vasi Silagiu, ki je del razmejenega območja ZGO.

Spremenjena sta bila poglavje III specifikacije proizvoda in točka 6 enotnega dokumenta.

4. Sprememba donosa vina zaradi rasti

S programi preusmeritve/prestrukturiranja na razmejenem območju zaščitene označbe so bili zasajeni nekateri kloni, ki imajo večjo gostoto trsov/ha. Uporabljeni so bili kloni, ki imajo večjo sposobnost izkoriščanja mineralnih in hranilnih snovi v tleh (kremenasti prod) ter tudi indeksov primernosti podnebja za pridelavo vina. Na podlagi največjega števila rodnih očes na trs, grozdov na mladiki z najmanjšo in največjo težo grozda ter glede na biološko posebnost vsake sorte je treba za vse odobrene sorte vinske trte proizvodnjo vina povečati do najvišje ravni, obenem pa še vedno ohraniti kakovost ZGO.

Pri povečanju proizvodnje je treba ohraniti značaj sorte vinske trte in poudariti poseben značaj danega območja v mikroklimi in vrsti tal.

Spremenjeni so bili poglavji IV in V specifikacije proizvoda ter točka 5 enotnega dokumenta.

5. Vključitev pogoja o deležu skupnega alkohola

Če se vina proizvajajo brez kakršne koli obogatitve, je treba dodati pogoj, da je lahko volumenski delež skupnega alkohola pri teh vinih z ZGO največ 20 %.

Spremenjena sta bila poglavje X specifikacije proizvoda in točka 5 enotnega dokumenta.

6. Dopolnitev povezave z geografskim območjem

Povezava z geografskim območjem je dopolnjena, da se zagotovi skladnost z zakonodajo na področju ZGO. Pri predstavitvi potrebnih informacij so dodane podrobnosti glede značilnosti vin ter vzročne povezave med območjem in proizvodom.

Spremenjena sta bila poglavje II specifikacije proizvoda in točka 8 enotnega dokumenta.

ENOTNI DOKUMENT

1. Ime proizvoda

Viile Timişului

2. Vrsta geografske označbe

ZGO – zaščitena geografska označba

3. Kategorije proizvodov vinske trte

1. Vino

4. Opis vina

Analitske in organoleptične lastnosti

Vino z zaščiteno geografsko označbo „Viile Timişului“ je mirno vino, ki se proizvaja izključno s popolnim ali delnim alkoholnim vrenjem svežega grozdja (drozganega ali ne) ali grozdnega mošta iz vinogradov na območju, namenjenem za to proizvodnjo.

Bela vina: – barva: slamnato rumena, zelenkasto rumena ali z limonastimi odtenki ali bledo rumena z zelenkastimi odtenki;

— vonj: posebna muškatna aroma, arome cvetov citrusov, bezga ali poljskega cvetja, arome belih breskev, cvetov vinske trte, marelic, grozdja, ki zori, cvetov akacije, nežne arome, note medu, posebna aroma zelenega jabolka;

— okus: skladen, saden, živahen, rahlo kisel okus bezga, marelic in poletnih jabolk, note medu, okus zrelih marelic, citrusov z mineralnimi notami, oljnat, s primarnimi aromami cvetja vrtnice, cimeta, limete, zaokrožen z razpoznavnimi sekundarnimi aromami, ki nastanejo pri staranju.

Rdeča vina: – barva: rdeče-vijolična ali rdečkasto rubinasta z rdečkasto rjavimi odtenki, granatno rdeča, temno rdeča;

— vonj: cvetica po zrelih borovnicah, nežne note cimeta, začimbne note, arome zelenega popra, listov črnega ribeza, črnih češenj, zrelih gozdnih sadežev;

— okus: arome črnega jagodičja, začimb, z dobro povezanimi tanini, notami po lesu pri vinih, staranih v lesenih sodih, visoka vsebnost kislin in srednje telo.

Splošne analitske lastnosti Največji delež skupnega alkohola (v vol. %) 15,0 Najmanjši delež dejanskega alkohola (v vol. %) 10,0 Najnižja vsebnost skupnih kislin 3,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) 1,2 Najvišja vsebnost skupnega žveplovega dioksida (v miligramih na liter) 300

5. Enološki postopki

(a) Posebni enološki postopki

Enološki postopki

Pomembna omejitev pri proizvodnji vin

Dodajanje saharoze pri proizvodnji vin z geografsko označbo „Viile Timişului“ ni dovoljeno.

Delež dejanskega alkohola lahko znaša največ 20 vol. %, če so bila vina proizvedena brez kakršne koli obogatitve.

(b) Največji donosi

Chardonnay, cabernet franc, cabernet sauvignon, fetească albă, fetească neagră, muscat ottonel, pinot gris, pinot noir

200 kilogramov grozdja na hektar

Portugais bleu, riesling italian, sangiovese, tămâioasă românească, traminer roz

200 kilogramov grozdja na hektar

Cadarcă, merlot, negru de drăgăşani, riesling de rhin, sauvignon, viognier

250 kilogramov grozdja na hektar

Burgund mare, fetească regală, novac

300 kilogramov grozdja na hektar

Mustoasă de măderat, syrah/shiraz, alicante bouschet

350 kilogramov grozdja na hektar

Chardonnay, fetească albă, muscat ottonel, pinot gris, riesling italian, tămâioasă românească, traminer roz

150 hektolitrov na hektar

Riesling de rhin, sauvignon, viognier

187,5 hektolitra na hektar

Feteasca regala

225,0 hektolitra na hektar

Mustoasă de măderat

262,5 hektolitra na hektar

Cabernet sauvignon, cabernet franc, fetească neagră, pinot noir, portugais bleu, sangiovese

144,0 hektolitra na hektar

Cadarcă, merlot, negru de drăgăşani

180,0 hektolitra na hektar

Burgund mare, novac

216,0 hektolitra na hektar

Alicante bouschet, syrah/shiraz

252,0 hektolitra na hektar

6. Razmejeno geografsko območje

1. Podgoria Silagiu v okrožju Timiş z naslednjimi kraji: — mestom Buziaş ter vasema Buziaş in Silagiu.

2. Podgoria Silagiu v okrožju Timiş z naslednjim krajem: — mestom Recaş (vasi Izvin, Herneacova, Petrovaselo, Stanciova in Recaş).

3. Podgoria Lugoj v okrožju Timiş z mestom Lugoj.

4. Podgoria Giarnata v okrožju Timiş z naslednjim krajem: — Giarmata (vas Pişchia).

5. Podgoria Teremia v okrožju Timiş z naslednjim krajem: — Teremia Mare (vas Teremia Mare).

6. Podgoria Jamu Mare v okrožju Timiş z vasjo Jamu Mare.

7. Glavne sorte vinske trte

Alicante bouschet N – alicante henri bouschet

Burgund mare R – grosser burgunder, grossburgunder, blaufrankisch, kekfrankos, frankovka in limberger

Cabernet franc N

Cabernet sauvignon N – petit vidure in bourdeos tinto

Cadarcă R – schwarzer kadarka, rubinroter kadarka, lugojană, gâmză in fekete budai

Chardonnay B – gentil blanc, pinot blanc in chardonnay

Fetească albă B – păsărească albă, poama fetei, mädchentraube, leanyka in leanka

Fetească neagră N – schwarze mädchentraube, poama fetei neagră, păsărească neagră in coada rândunicii

Fetească regală B – königliche mädchentraube, königsast, kiralyleanka, dănășană in galbenă de ardeal

Merlot N – bigney rouge

Muscat ottonel B – muscat ottonel blanc

Mustoasă de măderat B – lampau, lampor, mustafer, mustos feher in straftraube

Negru de drăgășani N

Novac N

Pinot gris G – affumé, grauer burgunder, grauburgunder, grauer mönch, pinot cendré, pinot grigio in ruländer

Pinot noir N – blauer spätburgunder, burgund mic, burgunder roter in klävner morillon noir

Portugais bleu N – blauer portugieser, oporto in portugieser

Riesling de rhin N – weisser riesling in white riesling

Riesling italian B – olasz riesling, olaszriesling in welschriesling

Sangiovese N – brunello di montalcino in morellino

Sauvignon B – green sauvignon

Syrah N – shiraz in petit syrah

Traminer rose Rs – rosetraminer, savagnin rose in gewürztraminer

Tămâioasă românească B – busuioacă de moldova in muscat blanc à petit grains

Tămâioasă românească B – rumanische weihrauchtraube in tamianka

Viognier B – bergeron, barbin, rebolot, greffou, picotin blanc in vionnier

Viognier B – petit vionnier, viogne, galopine in vugava bijela

8. Opis povezave

Povezava z geografskim območjem

Podatki o geografskem območju

Posebna naravna značilnost je gričevnato območje banatske ravnine z največ 150 m nadmorske višine in obilo sonca skozi vse leto. Tla na tem območju sestavlja podzol, ki je bogat z železovimi oksidi in mikroelementi. Vinogradi imajo južno, jugozahodno ali jugovzhodno lego, nasadi pa so večinoma zasajeni na položnih pobočjih in planotah.

Podatki o proizvodu

Vina, pridobljena na tleh, bogatih z železom, so svetlo rdeče barve, so zelo prefinjena in imajo izvrsten značaj.

Sorte vinske trte, kot so traminer roz, cabernet franc in viognier, jasno izražajo potencial območja, ki poudarja njihov tipičen značaj.

Značilne lastnosti in posebne značilnosti okusa je mogoče zaznati pri sortah, kot so cabernet sauvignon, cadarca in mustoasă de măderat, ki jih odlikujejo srednja do visoka vsebnost kislin, telesnost, značilni travnati okus, pridihi začimb in gozdnih sadežev, note po lesu pri staranih vinih, sadne arome, lahko telo in posebna aroma cveta vinske trte (mustoasă de măderat).

Vzročna medsebojna povezava

Vztrajna megla jesenskih juter ob vznožju gričev v Silagiu, Buziaşu, Recaşu, Herneacovi in Petrovaselu prispeva k polnemu aromatičnemu razponu sort sauvignon, riesling de rhin, syrah/shiraz in cabernet franc. Pri sorti cabernet franc so vrednosti vsebnosti skupnih kislin stalno višje od 5 g/l, izraženih kot vinska kislina.

Vsebnost mineralnih snovi v tleh v Recaşu in Petrovaselu se odraža v okusu sort riesling de rhin in cabernet sauvignon.

Z železom bogata tla v Izvinu in Silagiu zaznamujejo rdeča vina iz sort novac, pinot noir, portugais bleu, sangiovese, cadarcă in merlot. Vina, pridobljena na tleh, bogatih z železom, so svetlo rdeče barve, so zelo prefinjena in imajo izvrsten značaj.

Položna in sončna pobočja spodbujajo kopičenje sladkorjev, s čimer sorti cabernet franc in traminer roz dosežeta več kot 13-odstotni volumenski delež alkohola.

Hladna jutra konec avgusta in v začetku septembra v povezavi z visokimi dnevnimi temperaturami na območjih vasi Silagiu in Jamu Mare prispevajo h kopičenju flavonoidov v kožici belega grozdja in kopičenju sladkorjev, zlasti v sortah pinot gris, fetească regală in fetească albă, ter terpenov v aromatičnih sortah tămâioasă românească, muscat ottonel, sauvignon in viognier. Aromatična paleta sorte tămâioasa românească se dopolnjuje na škodo kopičenja sladkorjev (največ 12 vol. %), zaradi česar se proizvajajo lahka suha vina, ki so prefinjena in elegantna.

9. Bistveni dodatni pogoji (pakiranje, označevanje, ostale zahteve)

Tržni pogoji

Pravni okvir:

nacionalna zakonodaja.

Nacionalna zakonodaja

Pakiranje na razmejenem geografskem območju

Dodatne določbe o označevanju

Vina z geografsko označbo „Viile Timişului“ se lahko dajo na trg izključno v steklenicah, v odobreni embalaži (steklenice, vrečke v škatli, PET itd. z največjo prostornino 60 l).

Povezava na specifikacijo proizvoda

http://onvpv.ro/sites/default/files/caiet_sarcini_ig_viile_timisului_modif_cf_cererii_2_nr._1350_16.06.2017_no_track_changes.pdf

(1) UL L 9, 11.1.2019, str. 2.